Hedmark og Oppland bedriftsidrettskrets

Orienteringsutvalget, Hamar

# ÅRSBERETNING 2017

**Administrasjon:**

Byggmakker Skattum har i år vært orienteringsutvalg i Hedmark og Oppland bedriftsidrettskrets med Odd Nysæter som leder. Byggmakker Skattum fungerer også som premieutvalg.

Odd Nysæter har denne sesongen gjort arbeidet med utkjøring av resultater.

Innlegging av disse på hjemmesida har Tore Jørgensen og Odd Erik Jordheim bistått med og ellers vært verdifulle støttespillere.

Tidtakerprogrammet ETiming har fungert bra.

For at resultatservicen skal fungere er det fortsatt svært viktig at deltagerne er nøye med å kontrollere brikke nummer og klasse, og fører korreksjoner på opphengs-listene.

***Ved bytte av løypelengde er det nok å skrive ny løypelengde bak navnet på lista. Dette på grunn av at det er ofte vanskelig å tyde det som blir skrevet.***

De aller fleste er flinke til dette, men det finnes fortsatt noen «gjengangere» som ikke fører seg opp på listene.

Ragnar Høsøien har for 30. året på rad vært ranking fører og har som vanlig utført denne oppgaven på en utmerket måte. Dette er helt uvurderlig god hjelp for o-utvalget, og vi retter en stor takk til Ragnar for dette arbeidet!

Bedriftsidrettskretsen fører regnskapet. Materialforvalter har vært Marianne Berg.

## Arrangementer og sportslig aktivitet

Det er i periodene 25.april til 26. september avviklet 20 løp. 11 løp før ferien og 9 løp etter ferien. Det ble onsdagsløp 7. juni, ellers er alle løp vært på tirsdager. Løpene har vært veldig bra gjennomført. Kvaliteten på løyper og kart har vært gjennomgående god.

Forrige sesong arrangerte Mjøs-o stafett for oss.

I samarbeid med Strand/Unikorn gjennomførte de også i år stedsmesterskap stafett i Moskogen. Vi retter en stor takk til Mjøs-o og håper vi kan fortsette samarbeidet om stafetten, de arrangerte også et løp til i år.

I år var ingen lag interessert i å arrangere parstafetten. O-utvalget valgte derfor å ikke arrangere denne.

Det ble en liten nedgang i antall starter i år i forhold til 2016, men det er ny rekord med hele 456 forskjellige startende . Været som var på vår side i fjor har ikke spilt på lag denne sesongen, og må nok ta noe av skylda for færre starter i år.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2008 | 2009 | 2010 | 2011 | 2012 | 2013 | 2014 | 2015 | 2016 | **2017** |
| Antall starter | 3755 | 3787 | 3962 | 3797 | 3918 | 3898 | 4072 | 3913 | 4221 | 3847 |
| Antall løpere | 343 | 369 | 392 | 391 | 402 | 409 | 428 | 431 | 437 | 456 |
| Antall premier | 258 | 258 | 278 | 262 | 260 | 262 | 273 | 263 | 287 | 265 |

For mer utførlig statistikk, se «Årsresultater» 2017 under fanen «Dokumenter» på hjemmesiden.

***Antall deltakere pr. løp i år gir et snitt på 192,8.***

|  |  |  |
| --- | --- | --- |
| Løp 1:  | Furuberget | 166 |
| Løp 2:  | Stange Ihleberget |  231 |
| Løp 3:  | Imerslundmarka |  237 |
| Løp 4:  | Moskogen  | 179 |
| Løp 5:  | Ingeberg skole | 244 |
| Løp 6:  | Ilseng fengsel  | 218 |
| Løp 7:  | Budor Gjestegård | 139 |
| Løp 8:  | Gåsbu skistadion  | 193 |
| Løp 9:  | Brumundkampen |  182 |
| Løp 10:  | Mosjømarka (flystripa) | 224 |
| Løp 11:  | Vollkoia | 186 |
| Løp 12:  | Kvilheim | 145 |
| Løp 13:  | Domkirkeodden |  198 |
| Løp 14:  | Mosjømarka  |  203 |
| Løp 15:  | Veldre sag | 210 |
| Løp 16:  | Moskogen |  190 |
| Løp 17:  | Svartholtet Elverum | 162 |
| Løp 18:  | Gåsbu Skistadion |  168 |
| Løp 19:  | Eidsivabygget Hamar | 181 |
| Løp 20:  | Ankerskogen  |  200 |

**Vandrepokal for økt aktivitet.**

Dette er en vandrepokal som er satt opp til den klubben som i forhold til året før rekrutterer flest nye løpere. I år ble det tett, prosentregning måtte til og pokalen går i år til Handelsbanken med 1 nye løpere. Vi gratulerer!

## Kunngjøring av løpene

Terminlista og opplysninger til de enkelte løp ble lagt ut på O-utvalgets hjemmeside: www.hedoppbedriftsorientering.no. Det er en oppfordring til den enkelte arrangør om å bekjentgjøre sine løp i avisenes gratis kunngjøringssider, men det ser ut til at nesten alle som ønsker informasjon nå benytter hjemmesida.

De fleste av laga som ble spurt tok velvillig på seg løp. Det er blitt mange lag med få deltagere, disse bør også ta sin jobb å arrangere løp, enten aleine eller sammen med andre lag. Det er også en mulighet å leie arrangører fra aktive lag.

O-utvalget håper at Mjøs-o kan tenke seg å arrangere stafetten i 2018 også.

Vi har ikke hatt reaksjoner på at det ikke ble parstafett i år. Årsmøte får ta stilling til om neste års o-utvalg skal oppfordres til å få arrangert denne igjen.

## Påmeldings- og resultatservice

Påmelding skjer enten ved at deltagerne skriver seg på listene eller direkte på vår nye hjemmeside. Dette fungerer for så vidt greit, men vi vil oppfordre alle til å melde seg på på nettsida. Dette er meget enkelt og sparer arrangørene for mye ekstra jobb og i tillegg får vi skrevet ut de listene vi trenger. Mange etteranmelder seg, og dette kan skape problemer for arrangørene med hensyn til trykking av kart. Oppstod et par tilfeller av at det ble tomt for kart i år.

EKT-opplegget har fungert bra. Resultatservicen kan ikke bli særlig bedre. Endelige resultater har med et unntak vært tilgjengelige på nett sida samme kveld som løpet har vært arrangert. Lokalavisene har ved noen anledninger offentliggjort resultatene.

VIKTIG!

*Det er nødvendig at alle som starter fører seg opp på oppslått liste med både starttid og sluttid. Samtidig er det viktig at de kontrollere brikke nummer. Det har denne sesongen vært en utfordring at noen har lånt bort brikken sin og i neste løp ikke rettet opp sitt brikkenummer. Dersom en annen bruker brikken blir denne personen liggende i data systemet med navn og brikke nummer. Ved neste løp må det rettes på løpslistene slik at det kan rettes i dataen. Dette kan være avgjørende for å få resultatlista raskt og riktig ut på nettet.*

## O-utvalgets hjemmeside

Tore Jørgensen på Norsk Tipping har jobbet fram ei ny nettside som er blitt meget godt mottatt. Enkel å finne frem på, lett å melde seg på løp, mye nyttig informasjon og linker til aktuelle kontakter og tema.

Hjemmesida er populær og er uunnværlig for å få informasjon ut til alle mosjonister. Om alle som melder seg på her registrerer e-postadressen sin, så har o-utvalget mulighet til å kunne sende info direkte til hver løper

## Økonomi

Økonomien er god. Regnskapet for kalenderåret 2016 viste et underskudd på kr.

13 374,-. Egenkapitalen («penger på bok») er pr. 31.12.2015 på ca kr. 95 000,-.

I 2016 ble det investert ca. kr. 23.000,- i nytt utstyr, og i år har vårt utstyr fungert bra.

Det ble i 2016 gitt en støtte på 20 000kr. til Mjøs-O, til bruk i rekrutteringsarbeid for yngre løpere. Med den gode økonomien vi har ønsker o-utvalget også i år å støtte Mjøs-O. Beløp bestemmes på årsmøtet (Mjøs-O har også i år søkt om 20.000).

Regnskapet for 2017 er ikke oppgjort ennå, men inkludert kjente ikke påløpte inntekter/utgifter tyder på at det kan bli et lite overskudd.

**Avslutning**

O-utvalget har hatt en grei oppgave i samarbeid med de arrangerende lag.

Vi vil takke Odd Erik Jordheim og Tore Jørgensen for god hjelp med hjemmeside og resultatservice.

En stor takk til Stein Arne Negård for mange fine bilder og utførlige kommentarer etter hvert løp.

En takk til Odd Nysæter som har ladet og fraktet EKT-utstyret til og fra løpene og laget resultatlister etter hvert løp.

Vi takker igjen Ragnar Høsøien for hans omfattende og langvarige arbeid som ranking fører. Det var i år 30. året han førte listene.

Til slutt også en stor takk til laga og samarbeidspartnere som tok på seg og gjennomførte alle oppsatte løp på en utmerket måte. Takk til alle som har deltatt.

Brumund 11 oktober 2017

For o- utvalget i Byggmakker Skattum

Odd Nysæter